Augustdoras
Augustdoras (pranc. augustus d‘or 'auksinis Augustas') – auksinė Abiejų Tautų Respublikos moneta, trumpam įvesta Augusto III piniginės reformos metu. Kaldinta 1753-1756 m. valdant Augustui III. Augustdoro vertė - 5 taleriai. Leidžiant šią monetą, sidabrinis taleris buvo prilygintas 4 aštuntokams. Kaltos 0,5, 1 ir 2 augustdorų nominalo monetos. Atitinkamų nominalų skersmuo buvo 20, 23-25 ir 28–29 mm, masė 3,340, 6,680 ir 13,680 g. Visų monetų praba buvo 20 karatų 10 granų (836,16). Monetos aversas – valdovo portretas, legendoje - jo vardas ir titulai. Reversas – Abiejų Tautų Respublikos herbas, data ir nominalo įrašas.